ועדת העבודה, הרווחה והבריאות, כנסת 17, פרוטוקול מספר 73, 2006-10-16 10:00

משה שרוני: שלום, אני פותח את ישיבת הוועדה.

אוסנת לוקסנבורג: בראשון לאוגוסט התקיים פה דיון בנושא של תיקון תקנות בריאות העם- מכשירים רפואיים מיוחדים והוועדה אישרה את הצעת התקנות שאנחנו הגשנו.

אוסנת לוקסנבורג: הצעת התקנות נוגעת למכשירים רבים ושינויים בהם, כולל מכשירי CT, M.R.I, ומכשירים מאיצים לרדיותרפיה.

אוסנת לוקסנבורג: היה גם סעיף שבו אנחנו ביקשנו תיקון לגבי מכשיר גמא קמרה.

אוסנת לוקסנבורג: ביקשנו לבטל את הצורך באישור המנהל לרכישה והפעלה של מכשירי גמא קמרה.

אוסנת לוקסנבורג: בטעות המשרד שלנו לא העביר, כפי שהוא התחייב לבית המשפט בבג"ץ שהיה בשנת 1992, עותק מהתיקון המוצע לגבי הגמא קמרה לחברת Care, שהגישה את הבג"ץ.

אוסנת לוקסנבורג: היינו אמורים להעביר אליהם עותק לפני הדיון בוועדה,כדי שיתאפשר להם לבוא בפני הוועדה הזאת ולהביע את עמדתם.

אוסנת לוקסנבורג: כדי לעמוד במחויבות של נו לבג"ץ וכדי לתת לחברת Care את האפשרות לבוא ולטעון כפי שהחלטת בג"ץ מחייבת, אנחנו מבקשים את אישור הוועדה לאותו נוסח של התקנות, למעט התיקון המבוקש לגבי פרט 6, מכשירי הגמא קמרה, אותו אנחנו נגיש בעתיד בנפרד.

אוסנת לוקסנבורג: אנחנו מתחייבים שנעביר את זה לחברת Care.

משה שרוני: אנחנו נעשה ישיבה מיוחדת בנושא תיקון סעיף 6.

אריה אלדד: אני חושב שהם קודם צריכים להיות מוכנים.

משה שרוני: בטח, אבל אסור למשוך את זה.

וילמה מאור: נציג חברת Care עדיין לא הגיע, למרות שהוא היה אמור להגיע.

ג'ודי וסרמן: מונח בפני הוועדה מכתב מה-11 לספטמבר 2006 של שר הבריאות ליו"ר הוועדה, עם הסבר מפורט של הדברים שד"ר לוקסנבורג אמרה כרגע.

ג'ודי וסרמן: הם נדונו ארוכות לאחר אישור התקנות בוועדה.

ג'ודי וסרמן: התגלתה אז הטעות של משרד הבריאות, ולכן השר לא חתם על התקנות למרות שיש אישור ועדה.

ג'ודי וסרמן: משרד הבריאות מבקש שהדיון בפרט 6, אותו פרט שנסב עליו הבג"ץ, יתקיים במועד מאוחר יותר.

ג'ודי וסרמן: הם מבקשים דיון ואישור של הוועדה במידת האפשר לכל הדברים הנוספים שנידונו כבר.

ג'ודי וסרמן: מונח בפני אדוני ובפני חברי הכנסת האחרים המכתב של משרד הבריאות.

ג'ודי וסרמן: מה שמונח על שולחן הוועדה עכשיו, אלה אותן תקנות שנידונו בישיבה הקודמת.

ג'ודי וסרמן: הוועדה שמעה הסברים מפי פרופסורים רבים לגבי כל אחד ואחד מהפרים, ואפשר בהחלט להתקדם.

מירי זיו: אני מצטרפת לבקשה לאשר היום את שאר הדברים, משום שיש מצוקה מאוד רצינית בעקבות העובדה שאחד ממכשירי הרדיותרפיה מושבת, וגם כך יש מצוקה של חולים.

מירי זיו: מדובר בדחייה שעלולה לעלות להם בחיים.

משה שרוני: אני מקווה שאף אחד לא יתנגד לזה.

נפתלי מידן: אני תומך במה שמירי אמרה.

נפתלי מידן: זה לא רק מכשירי המאיצים, אלא גם מכשירי הct, ובמכשירים נוספים.

נפתלי מידן: אני רוצה להזכיר, כי 5 שנים הנושאים לא טופלו והמצוקה מאוד קשה בשטח.

רחל ניסהולץ גנות: רציתי לציין, כי גם אנחנו תומכים באישור.

משה שרוני: אני בטוח שההסתדרות הרפואית תומכת.

משה שרוני: האם מישהו מתנגד?

משה שרוני: כל המכשור אושר, ובנושא סעיף 6 נעשה ישיבה מיוחדת ונגמור את כל זה בהוראת הבג"ץ.

משה שרוני: אנחנו לא מעל החוק, אנחנו רוצים שהחוק יתמלא כתבות וכלשונו במדינת ישראל.

משה שרוני: תודה רבה, הישיבה נעולה.